
讘讘讗 讘转专讗 住讞 注"讗 - 驻讬专讜砖 砖讟讬讬谞讝诇抓

讘讬诪讜转 讛讞诪讛 讜讘讬谉 讘讬诪讜转 讛讙砖诪讬诐, 讜诇讗 讘讬转 讻讬谞讜住 讛注爪讬诐. 讜讗诐 讗诪专 诇讜: "讘讬转 讛诪专讞抓 讜讻诇 转砖诪讬砖讬讜 讗谞讬 诪讜讻专 诇讱" 鈥� 讻讜诇谉 诪讻讜专讬谉.


诪住讜驻专: 讛讛讜讗 [讗讚诐 讗讞讚] 砖讗诪专 诇讬讛 诇讞讘专讬讛 [诇讜 诇讞讘讬专讜]: "讘讬转 讛讘讚 讜讻诇 转砖诪讬砖讬讜 讗谞讬 诪讜讻专 诇讱", 讛讜讬讗 讛谞讛讜 讞谞讜讗转讗 讗讘专讗讬 讚讛讜讜 砖讟讞讜 讘讛讜 砖讜诪砖诪讬 [讛讬讜 砖诐 讗讜转谉 讞谞讜讬讜转 诪讘讞讜抓 砖讘谞讜住祝 诇砖讬诪讜砖谉 讛专讙讬诇 讛讬讜 砖讜讟讞讬诐 讘讛谉 砖讜诪砖讜诪讬诐] 诇讬讬讘砖诐, 诇驻谞讬 砖讬驻讬拽讜 诪讛诐 砖诪谉, 讜谞讞诇拽讜 讛诪讜讻专 讜讛拽讜谞讛 讗诐 讛讞谞讜讬讜转 讛诇诇讜 讛谉 讘讻诇诇 讛诪讻专 讗讜 诇讗. 讗转讗 诇拽诪讬讛 [讘讗 讛拽讜谞讛 诇驻谞讬] 专讘 讬讜住祝 讘转讘讬注讛,


讗诪专 诇讬讛 [诇讜] 专讘 讬讜住祝: 转谞讬谞讗 [砖谞讬谞讜], 讗诐 讗诪专: "讘讬转 讛诪专讞抓 讜讻诇 转砖诪讬砖讬讜 讗谞讬 诪讜讻专 诇讱" 鈥� 讛专讬 讻讜诇谉 诪讻讜专讬谉, 诪砖诪注 砖讙诐 讝讛 谞诪讻专. 讗诪专 诇讬讛 [诇讜] 讗讘讬讬 诇专讘 讬讜住祝, 讜讛讗 转谞讬 [讜讛专讬 砖谞讛] 专' 讞讬讬讗: 讗讬谉 讻讜诇谉 诪讻讜专讬谉! 讗诇讗 讬砖 诇住讻诐 注谞讬谉 讝讛 讻诪讜 砖讗诪专 专讘 讗砖讬: 讞讝讬谞谉 [专讜讗讬诐 讗谞讜], 讗讬 [讗诐] 讗诪专 诇讬讛 [诇讜]: "讘讬转 讛讘讚 讜讻诇 转砖诪讬砖讬讜 讜讗诇讬谉 诪爪专谞讛讗 [讜讗诇讛 讙讘讜诇讜转讬讜] ", 讜讻诇诇 讘转讜讻诐 讙诐 讗转 砖讟讞 讛讞谞讜讬讜转 鈥� 拽谞讬 [拽谞讛] 讗转 讛讞谞讜讬讜转, 讜讗讬 [讜讗诐] 诇讗 鈥� 诇讗 拽谞讬 [拽谞讛], 诪砖讜诐 砖讛谉 讘注爪诐 讗讬谞谉 砖讬讬讻讜转 诇讘讬转 讛讘讚.


讗 诪砖谞讛 讛诪讜讻专 讗转 讛注讬专 鈥� 诪讻专 讘讻诇诇 讝讛 讘转讬诐, 讘讜专讜转 砖讬讞讬谉 讜诪注专讜转, 诪专讞爪讗讜转 讜砖讜讘讻讜转, 讘讬转 讛讘讚讬谉 讜讘讬转 讛砖诇讞讬谉 砖讬砖 讘讛, 讗讘诇 诇讗 讗转 讛诪讟诇讟诇讬谉 砖讘讛. 讜讘讝诪谉 砖讗诪专 诇讜: "讛讬讗 讜讻诇 诪讛 砖讘转讜讻讛", 讗驻讬诇讜 讛讬讜 讘讛 讘讛诪讛 讜注讘讚讬诐 鈥� 讛专讬 讻讜诇谉 诪讻讜专讬谉. 专讘谉 砖诪注讜谉 讘谉 讙诪诇讬讗诇 讗讜诪专: 讛诪讜讻专 讗转 讛注讬专 鈥� 诪讻专 讙诐 讗转 讛住谞讟专 讬讞讚 讗讬转讛. 讜讘讙诪专讗 讚谞讬诐 诪讛讜 住谞讟专 讝讛.


讘 讙诪专讗 讗诪专 诇讬讛 [诇讜] 专讘 讗讞讗 讘专讬讛 [讘谞讜] 砖诇 专讘 讗讜讬讗 诇专讘 讗砖讬: 砖诪注转 诪讬谞讛 [诇讜诪讚 讗转讛 诪讻讗谉] 讻讬 注讘讚讗 讻诪讟诇讟诇讗 讚诪讬 [注讘讚 讻讚讘专 诪讬讟诇讟诇 讛讜讗 谞讞砖讘], 讚讗讬 讻诪拽专拽注 讚诪讬 [砖讗诐 讻拽专拽注 讛讜讗 谞讞砖讘], 讗诐 讻谉 谞讬讝讚讘谉 [砖讬讬诪讻专] 讗讙讘 诪转讗 [讛注讬专]. 讜讛拽砖讛 诇讜: 讜讗诇讗 诪讗讬 [诪讛] 讗转讛 讗讜诪专, 砖注讘讚讗 讻诪讟诇讟诇讗 讚诪讬 [讛注讘讚 讻诪讬讟诇讟诇 讛讜讗 谞讞砖讘], 讗诐 讻谉 诪讗讬 [诪讛] 驻讬专讜砖 "诪讻专 讗驻讬诇讜 讘讛诪讛 讜注讘讚讬诐"? 诪讛 讞讬讚讜砖 谞讜住祝 讘讻讱? 讜讛专讬 注讘讚 讘讻诇诇 讛诪讬讟诇讟诇讬诐!


讗诇讗 诪讗讬 讗讬转 [诪讛 讬砖] 诇讱 诇诪讬诪专 [诇讜诪专]? 砖讗谞讬 [讬砖 砖讜谞讬] 讘讬谉 诪讟诇讟诇讗 [诪讬讟诇讟诇] 砖谞讬讬讚 诪诪讟诇讟诇讗 [诪诪讬讟诇讟诇] 砖诇讗 谞讬讬讚, 砖讻谉 讛讬讛 诪拽讜诐 诇讜诪专 砖讚讬谉 砖讜谞讛 诇讛诐, 诇诪专讜转 砖讛诐 诪讬讟诇讟诇讬诐. 讻诪讜 讻谉 讗驻讬诇讜 转讬诪讗 [转讗诪专] 砖注讘讚讗 讻诪拽专拽注 讚诪讬 [讛注讘讚 讻拽专拽注 讛讜讗 谞讞砖讘], 砖讗谞讬 [砖讜谞讛] 讬砖 诇讛讘讞讬谉 诇注谞讬谉 讝讛 讘讬谉 诪拽专拽注 砖谞讬讬讚, 讻诇讜诪专, 注讘讚, 诇诪拽专拽注 砖诇讗 谞讬讬讚. 


讙 砖谞讬谞讜 讘诪砖谞讛 砖专讘谉 砖诪注讜谉 讘谉 讙诪诇讬讗诇 讗讜诪专: 讛诪讜讻专 讗转 讛注讬专 鈥� 诪讻专 讗转 讛住谞讟专. 讜砖讜讗诇讬诐: 诪讗讬 [诪讛] 驻讬专讜砖 "住谞讟专"? 讛讻讗 转专讙讬诪讜 [讻讗谉 转专讙诪讜, 驻讬专砖讜]: 讘专 诪讞讜讜谞讬转讗, 讻诇讜诪专, 讛讗讬砖 讛爪讜驻讛, 讛砖讜诪专 讗转 讛注讬专. 砖诪注讜谉 讘谉 讗讘讟讜诇诪讜住 讗讜诪专: 讛讻讜讜谞讛 讛讬讗 讘讗讙讬 讛砖讚讜转 砖住讘讬讘. 讜诪注讬专讬诐: 诪讗谉 讚讗诪专 [诪讬 砖讗讜诪专] 砖住谞讟专 讛讜讗 讘专 诪讞讜讜谞讬转讗, 诪住讘讬专 砖专讘谉 砖诪注讜谉 讘谉 讙诪诇讬讗诇 住讘讜专 讻讬 讻诇 砖讻谉 讘讗讙讬 [砖讚讜转] 谞诪讻专讬诐 注诐 讛注讬专, 讜讗讜诇诐 诪讗谉 讚讗诪专 讘讗讙讬 [诪讬 砖讗讜诪专 砖住谞讟专 讛讜讗 砖讚讜转] 住讘讜专: 讗讘诇 讘专 诪讞讜讜谞讬转讗 诇讗 诪讬讝讚讘谉 [谞诪讻专]. 讜诪谞住讬诐 诇讛讘讬讗 专讗讬讛 诇讗讞转 诪谉 讛讚注讜转.


转谞谉 [砖谞讬谞讜 讘诪砖谞转谞讜]: 讘讬转 讛讘讚讬诐 讜讘讬转 讛砖诇讞讬谉 谞诪讻专讬诐 注诐 讛注讬专; 住讘专讜讛 [讞砖讘讜 诇讜诪专 讘讛诇讻讛 讝讜]: 诪讗讬 [诪讛] 驻讬专讜砖 "砖诇讞讬谉" 鈥� 讘讗讙讬 [砖讚讜转] 砖诇 砖诇讞讬谉, 砖讚讜转 讛爪专讬讻讬诐 诇讛砖拽讗讛 谞讜住驻转, 讜诇讗 讚讬 诇讛诐 讘诪讬 讛讙砖诪讬诐, 讚讻转讬讘 [砖谞讗诪专]: "讛谞讜转谉 诪讟专 注诇 驻谞讬 讗专抓 讜砖诇讞 诪讬诐 注诇 驻谞讬 讞讜爪讜转" (讗讬讜讘 讛, 讜); 讜诪注转讛, 讘砖诇诪讗 诇诪讗谉 讚讗诪专 [谞谞讬讞 诇讚注转 诪讬 砖讗讜诪专] 砖住谞讟专 讛讜讗 讘专 诪讞讜讜谞讬转讗, 诇驻讬 讝讛 讗诪专 讛转谞讗 拽诪讗 [讛专讗砖讜谉] 讘诪砖谞转谞讜: 讘讗讙讬 诪讬讝讚讘谞讬 [讛砖讚讜转 谞诪讻专讬诐], 讘专 诪讞讜讜谞讬转讗 诇讗 诪讬讝讚讘谉 [谞诪讻专], 讜讗转讗 [讜讘讗] 专讘谉 砖诪注讜谉 讘谉 讙诪诇讬讗诇 诇诪讬诪专 [诇讜诪专] 砖讗驻讬诇讜 讘专 诪讞讜讜谞讬转讗 谞诪讬 诪讬讝讚讘谉 [讙诐 讻谉 谞诪讻专], 讗诇讗 诇诪讗谉 讚讗诪专 [诇讚注转 诪讬 砖讗讜诪专] 砖住谞讟专 讛讜讗 讘讗讙讬 [砖讚讜转], 讛转谞讗 拽诪讗 谞诪讬 讛讻讬 拽讗诪专 [讛专讗砖讜谉 讙诐 讻谉 讻讱 讗诪专] 砖谞诪讻专讬诐, 讜讘诪讛 讞讜诇拽 专讘谉 砖诪注讜谉?


 讜讚讜讞讬诐:  诪讬 住讘专转 诪讗讬 [讛讗诐 住讘讜专 讗讜转讛 砖诪讛 驻讬专讜砖] "砖诇讞讬谉" 鈥� 讘讗讙讬 [砖讚讜转]? 诇讗, 诪讗讬 [诪讛诐] "砖诇讞讬谉" 鈥� 讛讻讜讜谞讛 讛讬讗 讙讬谞讜谞讬讬转讗 [讙讬谞讜转] 讛诪爪讜讬讜转 讘转讜讱 讛注讬专, 砖谞讗诪专: "砖诇讞讬讱 驻专讚住 专诪讜谞讬诐" (砖讬专 讛砖讬专讬诐 讚, 讬), 讗讘诇 讘讗讙讬 诇讗 诪讬讝讚讘谞讬 [砖讚讜转 讗讬谞诐 谞诪讻专讬诐]. 讜讗转讗 [讜讘讗] 专讘谉 砖诪注讜谉 讘谉 讙诪诇讬讗诇 诇诪讬诪专 [诇讜诪专] 讻讬 讗驻讬诇讜 讘讗讙讬 谞诪讬 诪讝讚讘谞讬 [砖讚讜转 讙诐 讻谉 谞诪讻专讬诐]. 讝讜 讛讬转讛 诇砖讜谉 讗讞转 砖诇 讛讚讬讜谉.


讗讬讻讗 讚讗诪专讬 [讬砖 砖讗讜诪专讬诐] 讝讗转 讘诇砖讜谉 讗讞专转: 住讘专讜讛 [讛讬讜 住讘讜专讬诐 诇讜诪专 讘讛诇讻讛 讝讜]: 诪讗讬 [诪讛] 驻讬专讜砖 "砖诇讞讬谉" 鈥� 讙讬谞讜谞讬讗转讗 [讙讬谞讜转]; 讜诪注转讛, 讘砖诇诪讗 诇诪讗谉 讚讗诪专 讘讗讙讬 [谞谞讬讞 诇讚注转 诪讬 砖讗讜诪专 砖住谞讟专 讛讜讗 砖讚讜转], 讗诪专 讛转谞讗 拽诪讗 [讛专讗砖讜谉]: 讙谞讜谞讬讬转讗 诪讬讝讚讘谉, 讘讗讙讬 诇讗 诪讬讝讚讘谞讬 [讛讙讬谞讜转 谞诪讻专讜转, 讛砖讚讜转 讗讬谞诐 谞诪讻专讬诐], 讜讗转讗 [讜讘讗] 专讘谉 砖诪注讜谉 讘谉 讙诪诇讬讗诇 诇诪讬诪专 [诇讜诪专] 讻讬 讗驻讬诇讜 讘讗讙讬 诪讬讝讚讘谞讬 [砖讚讜转 谞诪讻专讬诐] 讬讞讚 注诐 讛注讬专,

